伏見稻荷大社

伏見稻荷大社于日本京都市伏見區，神社也。舊稱稻荷神社。是社也，名當式内社，廁乎二十二社之上七社。舊社格為官幣大社。今則單立，屬神社本廳。殿在稻荷山麓，而神域被乎全山。 社祀稻荷神者，通國約三萬，而宗乎伏見茲社。近畿諸社，以是社初詣最夥，平成二十二年居日本第四。今存舊社家，大西家也。 祭神 祭神凡五。 宇迦之御魂大神，主祭神也，在中央之下社。佐田彦大神當中社、大宮能賣大神據上社。明應八年左右攝社合祀，爰共祭田中大神、四大神。五柱之神，祀乎一宇相殿（合祀一社殿之形）。 宇迦之御魂大神（うかのみたまのおおかみ）在下社（中央座） 佐田彦大神（さたひこのおおかみ）在中社（北座） 大宮能賣大神（おおみやのめのおおかみ）在上社（南座） 田中大神（たなかのおおかみ）在下社攝社（最北座） 四大神（しのおおかみ）在中社攝社（最南座） 按神道教之理，以稻荷神之德，化為神名，厥有茲五神。 稻荷神昔司五穀豊穣。後隨時遷，守護商賣之繁昌、產業之興隆、家内之安全、通運之無虞、藝能之上達。 引據